Georgs Elgers
Georgs Elgers, arī Juris Eļģers (vācu: Georg Elger; dzimis 1585. gadā, miris 1672. gada 30. septembrī), bija latviešu izcelsmes katoļu priesteris, garīgo tekstu autors un lektors jezuītu koledžās. Pirmais apzīmējis zilbes intonāciju latviešu valodā. Savos darbos lietojis pēc poļu rakstības parauga veidotu latviešu valodas ortogrāfiju. Pirmās paplašinātās latviešu vārdnīcas autors.